Ekonomiese misdrywe rig wêreldwyd teen ’n verbysterende koers skade aan. En in Suid-Afrika het dit ’n teistering geword.
Volgens Trevor White, PwC-vennoot, wat die leier van die peiling in Suid-Afrika is, is maatskappye so gefokus op bedrieërs van elders dat hulle nie die bedreiging van binne raaksien nie.
Net minder as die helfte (49%) van die organisasies wat aan die peiling deelgeneem het, het in die afgelope twee jaar ekonomiese misdrywe ondervind.
Tog is dit juis die gevaar wat die maatskappy se eie werknemers skep, wat dikwels oor die hoof gesien word.
“Tegnologiese beleggings bereik sonder uitsondering ’n punt waar die opbrengs op die belegging begin daal.”
“En dis dikwels nie sommer enigeen wat die besluit neem nie, dis juis die een wat die sleutel tot die koninkryk het. So die gewone arsenaal verdedigingsmeganismes gaan nie help nie. Dis nodig om ’n meer holistiese benadering te volg.”
Hy verduidelik bedrog begin gewoonlik weens ’n aansporing of ’n rede vir die persoon om die misdryf te pleeg. Dit word gevolg deur die geleentheid om te oortree en dan die rasionalisering van die besluit wanneer die “persoon sy beplande handeling teenoor se eie gewete regverdig”.
Elk van die aandrywers van ekonomiese misdaad moet afsonderlik aangepak word, maar die korporatiewe kultuur wat geskep word en ’n begrip van die omgewing wat werknemers se gedrag beïnvloed, is noodsaaklik.
Ná haar debuut in die Amerikaanse reeks America's Next Top Model het Winnie haar modevlerke gesprei. Sy verskyn gereeld op die voorblad van die wêreld se groot glanstydskrifte soos Harper's Bazaar, Elle en Marie Claire.
Sy het onlangs op Instagram ’n video gedeel wat wys hoe sy die goeie nuus meegedeel word. Sy het van vreugde gehuil.